Mardileib (film)

"Mardileib" on Jaan Krossi raamatu (stsenaariumi) järgi tehtud Tallinnfilmi 1971. aasta nukufilm.

Sündmustik 
Sündmustik toimub 1441. aastal Tallinnas ning kirjeldab linnalegendi – martsipani avastamist. Sapihaige raehärra Kalle pidi apteeker Johannilt saama tõhusat ja kallihinnalist rohtu mitridaatsiumi – tingimusel, et seda rohtu sööb ka õpipoiss Mart. Kuna apteeker polnud aevastamise tõttu võimeline mitridaatsiumi valmistama, segas õpipoiss Mart ise rohu kokku, kuid ta otsustas kõik kibedamaitselised komponendid asendada magusatega. Haige tervenes, piiskop pani Mardi magusale leivale nimeks martsipan ja Mart kosis raehärra tütre.

Loojad 
 Stsenarist – Jaan Kross
 Režissöör-lavastaja – Heino Pars
 Nukukunstnik – Mari-Liis Küla
 Kunstnik – Georg Štšuskin
 Operaator – Ants Looman
 Animaatorid – Aarne Ahi, Heiki Krimm, Tõnis Sahkai
 Nukkude ja dekoratsioonide valmistajad – Ilmar Ernits, August Tali, Ilmar Tamre, Lenna Ehrenbusch, Tiiu Tihane, Annina Kütner, Mait Kuusemets, Peeter Künnapu
 Helilooja – Eino Tamberg
 Helikujundaja – Herman Vahtel
 Toimetaja – Silvia Kiik
 Direktor – Vladimir Korinfski

Viited

Välislingid
 "Mardileib" Youtube'is
 
Eesti animafilmid
1971. aasta filmid